KS Daily View วันที่ 11 พ.ค. 2565
11 พฤษภาคม 2565

KS Daily View 11.05.2022 >> ติดตามเงินเฟ้อสหรัฐคืนนี้ หากชะลอคาดตลาดหุ้น Rebound SET วันนี้คาด 1616-1625 จุด หุ้นแนะนำ BEM
ต่างประเทศ : KS ประเมินตลาดหุ้นทั่วโลกที่ปรับฐานในช่วงครึ่งสัปดาห์แรกได้ตอบรับความกังวล Real yields +, ความกังวลเศรษฐกิจถดถอย ฯลฯ แต่ยังผันผวนเห็นได้จากตลาดหุ้นสหรัฐเมื่อคืนเคลื่อนไหวคนละทิศ ดัชนี Dowjones -0.26%, S&P500 +0.25%, Nasdaq+ 0.98% โดยตลาดรอ Event สำคัญคืนนี้รายงานอัตราเงินเฟ้อสหรัฐเดือน เม.ย. ตลาดคาด 8.1%YoY ลดลงจาก 8.5% ในเดือน มี.ค. ตามที่ KS ประเมินเป็น 2 Scenario คือ 1.) เงินเฟ้อสหรัฐลดลง (ให้น้ำหนักความน่าจะเป็นโอกาสที่ 70% เนื่องจากหลายสินค้าในสหรัฐราคาเริ่มปรับลง) ประเมินตลาดหุ้นทั่วโลกและสินทรัพย์เสี่ยงปรับขึ้น เนื่องจากทิศทางเงินเฟ้อจะเป็นตัวกำหนดทิศทางดอกเบี้ยสหรัฐในช่วงที่เหลือของปีนี้ คาดการประชุมรอบถัดไป มิ.ย.22 โอกาสขึ้นดอกเบี้ยฯ จะอยู่ที่ 50 bps(ลดลงจากก่อนหน้าคาดขึ้น 75bps) 2.)เงินเฟ้อสหรัฐเพิ่มขึ้นมากกว่าที่คาด ผลจะตรงข้าม คือ ตลาดหุ้น ทองคำ ฯลฯ คาดแนวโน้มจะแกว่งตัวในทิศทางขาลง(Sideway Down) อย่างไรก็ตามมีปัจจัยบวกล่าสุด คือ ปธ.ไบเดนกล่าวว่าทางทำเนียบขาวกำลังพิจารณายกเลิกการเก็บภาษีนำเข้าสินค้าจากจีนที่เคยปรับขึ้นในสมัย ปธ.ทรัมป์เพื่อลดแรงกดดันเงินเฟ้อในประเทศ KS ประเมินหากมีพัฒนาการเชิงบวกจริง จะบวกต่อตลาดหุ้น การค้าโลก, กดเงินเฟ้อในสหรัฐลง และจะบวกต่อหุ้นกลุ่ม Global plays อาทิ กลุ่ม Electronic, ยานยนต์, Logistic
อัตราแลกเปลี่ยน : Dollar Index แนวโน้มยังแข็งค่าต่อ ทดสอบแนวต้านสำคัญที่ 104 จุด จากทิศทาง, ความกังวลเศรษฐกิจโลกชะลอ ฯลฯ ทางตรงข้ามหนุนค่าเงินบาทระยะสั้นแนวโน้มยังอ่อนค่าต่อเนื่องสูงสุดในรอบ 5 ปีที่ 34.6 บาทบวกต่อหุ้นกลุ่มส่งออก ASIAN, TU, GFPT EPG แต่จะลบต่อกลุ่มโรงไฟฟ้า
ราคาสินค้าโภคภัณฑ์ : ราคาน้ำมันดิบโลกยังปรับฐานแรงต่อเนื่องตั้งแต่ต้นอาทิตย์ Brent ปิดที่ US$101.14(-4.1% DoD) ผลจาก Dollarแข็งค่า,Lockdownในจีน ฯลฯ น้ำมันที่ลงแรง Sentiemnt จะลบต่อหุ้นต่อ PTT PTTEP แต่จะบวกต่อหุ้น Anti Commodity (PTG, EPG, SCGP, BGRIM,GULF, OR, AAV, BA)
อัตราผลตอบแทนพันธบัตร : Bond Yield สหรัฐ 2 ปี เริ่มปรับลงติดต่อ 2 วัน ล่าสุดอยู่ที่ 2.61% และอายุ 10 ปี อยู่ที่ 3.12% ทิศทาง Bond Yieldที่ลง บวกต่อกลุ่มการเงินเช่าซื้อ(MTC, SAWAD, CHAYO, MICRO)
ในประเทศ : ติดตามการรายงานงบงวด 1Q22 : เมื่อวานบริษัทที่ประกาศงบ ออกมาดีกว่า KS คาด (Beat Estimate) คือ MTC, BJC, OR, BCPG, BPP ออกมาตามที่คาด(Inline) คือ (AP, SPALI, MAKRO, GGC, JASIF, IRPC) ส่วนบริษัทที่รายงานงบต่ำคาด(Miss) คือ (AMANAH, TEAMG, ADVANC, KCE, BANPU) ส่วนวันนี้ติดตามบริษัทจดทะเบียนจะรายงานงบ อาทิ BDMS, CPALL, CPN, EGCO, INTUCH,NCAP, OR,OSP, PTTGC, PYLON, SAPPE, SC, SPRC, TIDLOR ฯลฯ
กลยุทธ์การลงทุน : นักลงทุนที่รับความเสี่ยงได้สูง แนะนำเก็งกำไร หลังสหรัฐประกาศเงินเฟ้อ เดือน เม.ย. ในคืนนี้ KS ให้น้ำหนักสูงจะออกมาชะลอลง หากเป็นไปตามที่คาด จะทำให้ Fed ไม่เร่งขึ้นดอกเบี้ยฯ คาดตลาดหุ้นจะ Rebound ประเมินแนวต้านสำคัญอยู่ที่ 1666 จุด ส่วนแนวรับรอบนี้อยู่ที่ 1585 จุด แนะนำเก็งกำไรในหุ้น ลุ้น Reboundในหุ้น Growth และ กลุ่มที่ราคาหุ้นถูกกดลงมาเยอะ คือ กลุ่ม Electronic, กลุ่มโรงไฟฟ้า, กลุ่มการเงิน ให้น้ำหนักมากที่สุด คือ กลุ่มการเงิน แนะนำหุ้นลงทุน BE8, CHAYO และหุ้นเปิดเมือง (Reopen) ที่ราคายัง Laggard อาทิ BEM แต่หากออกมาตรงข้ามเงินเฟ้อสหรัฐออกมาสูงกว่าคาดกรอบการลงทุนจะอยู่ที่ 1,550-1,585 จุด กลุ่มที่ยังคงแนะนำชะลอการลงุทุนในช่วงนี้ คือ 1.) Global play อาทิ กลุ่มปิโตรเคมี,อิเล็กทรอนิกส์ ยานยนต์ จากความเสี่ยงเศรษฐกิจโลกมีความน่าจะเป็นสูงขึ้นที่เผชิญ ภาวะถดถอย 2.) หุ้นกลาง-เล็กที่ Valuation แพง PE สูง
มุมมองตลาดหุ้น SET วันนี้คาด 1616-1625 จุด หุ้นแนะนำ BEM
Top pick : BEM(ราคาพื้นฐาน 9.99 บาท) 1.) กระแสบวกจาก 17 พ.ค. กทม จะเปิดเรียน แบบ on site เต็มรูปแบบ 100% KS คาดช่วยหนุน ridership รถไฟฟ้า และจำนวนรถบนทางด่วน เป็นบวกกับ BEM 2.)เป็นหุ้นเปิดเมือง (Reopen) ที่ราคายังไม่ปรับขึ้น และยัง laggard 3.) ปัจจุบันซื้อขายที่ PBV ปี 2565 ราว3.33 เท่า หรือเท่ากับ 0.25SD ต่ำกว่าค่าเฉลี่ย 5 ปี
รายงานตัวเลขเศรษฐกิจ
วันพุธ ติดตามดัชนีราคาผู้บริโภคของจีน เดือน เม.ย. คาด +0.2% MoM และ +1.9% YoY ดัชนีราคาผู้ผลิตของจีน เดือน เม.ย. คาด +7.8%YoY (จาก 8.3%YoY ในเดือน มี.ค.) ถ้อยแถลงของ ECB President Lagarde ดัชนีราคาผู้บริโภคของสหรัฐฯ เดือน เม.ย. คาด +0.2% MoM และ +8.1% YoY (เทียบเดือน มี.ค. ที่ +8.5% YoY) ดัชนีราคาผู้บริโภคพื้นฐาน (Core CPI) ของสหรัฐฯ เดือน เม.ย. คาด +0.4% MoM และ +6% YoY และการรายงานสต๊อกน้ำมันดิบของสหรัฐฯรายสัปดาห์
วันพฤหัสฯ ติดตาม ตัวเลข GDP 1Q22 อังกฤษคาด +1% QoQ,+9% YoY ดัชนีราคาผู้ผลิตขสหรัฐ เดือน เม.ย. คาด +0.5% MoM และ +10.7% YoY ตัวเลข Initial jobless claim รายสัปดาห์ของสหรัฐฯ คาด +2.03 แสนคน (เพิ่มขึ้นจากสัปดาห์ก่อนหน้าที่ 2.0 แสนคน) และรายงานภาวะตลาดน้ำมันของ OPEC
วันศุกร์ ติดตาม ตัวเลข FDI ของจีนใน 4M22 คาด +18% YoY ตัวเลขปริมาณเงิน M2 จีนเดือน เม.ย. คาด +9.8% YoY ตัวเลข Loan growth จีนเดือน เม.ย. คาด +11.5% YoY, ยอดขายรถยนต์ขจีนเดือน เม.ย. คาด -18% YoY , ตัวเลข Michigan Consumer Sentiment สหรัฐฯ เดือน พ.ค. คาด 64 จุด (เทียบเดือนก่อนหน้าที่ 65.2 จุด
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp